b'\n_START_ARTICLE_\nGreybull River\n_START_PARAGRAPH_\nGreybull River er en sideelv til Big Horn River, om lag 90 miles (140\xc2\xa0km) lang, nord i delstaten Wyoming i USA._NEWLINE_Det er mye fiske etter \xc3\xb8rret i elvens \xc3\xb8vre deler, som har den genetisk reneste populasjon av arten Yellowstone cutthroat trout (Oncorhynchus clarkii bouvieri) i regionen.  I 1981 ble det oppdaget en koloni av svartfotilder p\xc3\xa5 omr\xc3\xa5det til Pitchfork Ranch n\xc3\xa6r Meeteetse. Dette var et dyr man f\xc3\xb8r hadde antatt var utd\xc3\xb8dd.\n_START_SECTION_\nNavn\n_START_PARAGRAPH_\nEleven skal ha f\xc3\xa5tt sitt navn etter en hvit b\xc3\xb8ffel som var blitt observert ved dens bredder. Hvite bisoner, det vil si med hvit pels, ble av indianerne betraktet som hellige eller av \xc3\xa5ndelig stor betydning gjerne som viktige og/eller gode omen.\n_START_SECTION_\nElvel\xc3\xb8p\n_START_PARAGRAPH_\nElven har utspring n\xc3\xa6r Francs Peak i Absaroka Mountains i det s\xc3\xb8r\xc3\xb8stre hj\xc3\xb8rnet av Big Horn-bassenget. Den renner ned fjellene, forener seg med den lille Wood River, og legger fjellene bak seg n\xc3\xa6r sm\xc3\xa5byen Meeteetse, forsetter gjennom de s\xc3\xb8rlige deler av Park County og Big Horn County f\xc3\xb8r den t\xc3\xb8mmer seg i Big Horn River n\xc3\xa6r Greybull.'